Seven Hills (Belize)

De Seven Hills sünd en Keed von söven lüttje Bargen in’n Distrikt Toledo von Belize. Se doot twölv Kilometer in’n Noordoosten von Punta Gorda direkt an de Küst von de Karibische See (schuult as Port Honduras Marine Reserve) liggen.

De Keed is man knapp veer Kilometer lang un de höögste Barg en beten mehr as 100 Meter hoog. Dormit heevt se sik liekers düüdlich ut de siede Küstenebene rut un sünd en markante Landmark.

De Seven Hills liggt twüschen Rio Grande un Golden Stream an de Münn von’n lüttjen Seven Hills Creek in en Rebeed, dat mit en dichte Buschwildnis bewussen is. De nächste Oort is Pine Hill söss Kilometer in’n Noordwesten. De beste Togang to dat Rebeed besteiht per Boot över de See.

Kategorie:Distrikt Toledo